CELEX: 62018TN0341
Language: da
Date: 2018-05-31 00:00:00
Title: Sag T-341/18: Sag anlagt den 31. maj 2018 — NEC Corporation mod Kommissionen

201808030822050902018/C 294/623412018TC29420180820DA01DAINFO_JUDICIAL20180531474821Sag T-341/18: Sag anlagt den 31. maj 2018 — NEC Corporation mod Kommissionen
 ---documentbreak--- C2942018DA4710120180531DA0062471482Sag anlagt den 31. maj 2018 — NEC Corporation mod Kommissionen
   (Sag T-341/18)2018/C 294/62Processprog: engelsk
      Parter
   
   
      Sagsøger: NEC Corporation (Tokyo, Japan) (ved solicitor R. Bachour og advokaterne O. Brouwer og A. Pliego Selie)
   
      Sagsøgt: Europa-Kommissionen
   
      Sagsøgerens påstande
   
   
            —
         
         
            Kommissionens afgørelse C(2018) 1768 final af 21. marts 2018 om en procedure i henhold til artikel 101 TEUF og EØS-aftalens artikel 53 (sag AT.40136 — kondensatorer) annulleres, for så vidt som den fastslår, at sagsøgeren tilsidesatte artikel 101 TEUF/EØS-aftalens artikel 53.
         
      
            —
         
         
            Subsidiært annulleres den anfægtede afgørelse, for så vidt som den pålægger sagsøgeren en bøde.
         
      
            —
         
         
            Mere subsidiært udøver Retten sin fulde prøvelsesret for — på baggrund af argumenterne fremført under det første og det andet anbringende — at tilpasse bøden til et niveau, der er i overensstemmelse med loven, ræsonnementet om, at det retlige begreb om gentagne overtrædelser er en skærpende omstændighed, der begrunder bødeforhøjelse, og som er forholdsmæssig.
         
      
            —
         
         
            Kommissionen tilpligtes at betale sagsomkostningerne.
         
      
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat tre anbringender.
   
            1.
         
         
            Første anbringende om, at den anfægtede afgørelse indeholder åbenbare retlige fejl og urigtige skøn samt er behæftet med en begrundelsesmangel ved anvendelsen af gentagne overtrædelser som skærpende omstændighed i forbindelse med at pålægge NEC Corporation en bøde, og at den pålagte bøde tilsidesætter proportionalitetsprincippet.
         
      
            2.
         
         
            Andet anbringende om, at den anfægtede afgørelse tilsidesætter sagsøgerens ret til forsvar, idet det i artikel 1 hævdes, at selskabet selv deltog i den konstaterede overtrædelse, selv om dette ikke fremgik af — eller der blot blev antydet hertil i — klagepunktsmeddelelsen. Der er endvidere tale om en faktisk og retlig urigtig konstatering, som indeholder en modstridende konstatering og begrundelse, idet det angiveligt anerkendes (men ikke tillægges betydning), at NEC Corporation ikke havde kendskab til overtrædelsen, samtidig med, at NEC Corporation udtrykkeligt pålægges et ansvar som moderselskab for (angiveligt) at have haft kontrol over Tokin Corporation i en vis periode.
         
      
            3.
         
         
            Tredje anbringende om, at Kommissionen ikke anvendte den samme nedsættelse af grundbeløbet for den bøde, som blev pålagt Tokin Corporation, som den, der blev anvendt på grundbeløbet for den bøde, som blev pålagt NEC Corporation, og Kommissionen burde endvidere have anvendt en gennemsnitlig salgsværdi ved bødeudmålingen i stedet for at benytte sig af en ikke-repræsentativ salgsværdi for det sidste år af den konstaterede overtrædelse. Disse mangler udgør fejl ved bødeberegningen og/eller fører til en uforholdsmæssig bøde (og en begrundelsesmangel for førstnævnte, da det ikke fremgik af begrundelsen for den anfægtede afgørelse, hvorfor den samme nedsættelse tilsyneladende ikke blev anvendt på grundbeløbet for den bøde, som blev pålagt NEC Corporation).